Urola ibaiko oinzubia (Zumaia)

Urola ibaiko oinzubia, Zubiaundia (Zumaian) edo oinezkoentzako burdinazko zubia, Gipuzkoako Zumaia udalerrian dagoen oinzubi bat da. Urola ibaia zeharkatzen du eta Urola ibaiko zubiaren parean dago.

Zubia burdinazkoa da eta Auguste Lecoq de Halek eta Jose Etxeberria Elgera ingeniariak sinatu zuten kontratu baten ondorioz eraiki zuen 1884 inguruan. Irekiera kostaldeko errepidearen irekierarekin batera egin zen.. Zubiberria eraiki zutenean itxi zuten eta harrezkero oinentzako pasabidea da.

 Estruktura 
121 metro luze da, eta profil ijeztuko X formako silueta duten habeen gainean dago. Piloteak (uztaizkoak esaten zaie) burdinurtuzko hodiak dira, 5,5 m-ko luzerakoak, eta ibaiaren gainetik 4,5 m altxatzen dira. Zubiak 26,60 m-ko zabalera du, eta oholesi bikoitzeko 6 piloteren gainean bermatuta dago. Eraiki zenean 277 tonako pisua zeukan.

Zubia eraiki eta 40 urtera, 1924, urtean, estrukturaren egoera txarra kontuan harturik, Gipuzkoako errepideen zuzendariak, Ramon Pagolak, haren gaineko esku-hartzea proposatzen du, metalezko jatorrizko armazoia barruan mantenduz, zutabeak Itsasoko urarekin aldatzen ez den zementuaz egindako bilgarri baten azpian gordetzeko. Itxura hori da gaur egun ere ikus daitekeena.

 Babesa 
Zubia Donejakue bidearen Monumentu Multzoaren elementua da, eta babes maila berezia du.

50. zenbakiarekin Zumaiako Arau Subsidiarioen Natura eta eraikuntza historiko-arkitektonikoko ondarearen katalogoan dago.

 Ikus, gainera 
 Urola ibaiko zubia

 Irudiak 

 Erreferentziak 

 Kanpo estekak 

Kategoria:Euskal Herriko oinzubiak
Kategoria:Zumaia
Kategoria:Zumaiako ondarea
Kategoria:Zumaiako zubiak
Kategoria:Gipuzkoako zubiak
Kategoria:Zumaiako eraikinak